กองทุนฟื้นฟูฯเร่งรัดปลดหนี้
กองทุนฟื้นฟูฯ เผยจ่ายหนี้ 6 เดือนแรกปีงบ 2560 แล้ว 5,106 ล้านส่วนใหญ่เป็นการชำระดอกเบี้ยธนาคารแห่งประเทศไทย (ธปท.) โดยฝ่ายจัดการกองทุนเพื่อการฟื้นฟูและพัฒนาระบบสถาบันการเงิน (กองทุนฟื้นฟูฯ) ได้รายงานในเดือน มี.ค. 2560 กองทุนฟื้นฟูฯ ชำระหนี้ได้ 5,106 ล้านบาท โดย 3,419 ล้านบาท เป็นการชำระดอกเบี้ย ส่วนที่เหลืออีก 1,687 ล้านบาท เป็นการชำระเงินต้นทั้งนี้ การชำระเงินต้นเป็นในส่วนพันธบัตรกู้เงินเพื่อชดเชยความเสียหายให้กับกองทุนฟื้นฟูฯ ในปี 2541 (FIDF 1) 1,580 ล้านบาท และชำระเงินต้นพันธบัตรกู้เงินเพื่อชดเชยความเสียหายให้กับกองทุนฟื้นฟูฯ ในปี 2545 (FIDF 3) อีก 107 ล้านบาท ซึ่งเงินที่นำมาชำระเงินต้นและดอกเบี้ยในเดือน มี.ค.นี้ ได้มาจากเงินนำส่งจากสถาบันการเงินที่รับเงินฝาก ในอัตรา 0.46% ของฐานเงินฝาก และบางส่วนได้มาจากการบริหารสินทรัพย์คงเหลือในบัญชีผลประโยชน์ของ ธปท.สำหรับปีงบประมาณ 2560 นับตั้งแต่เดือน ต.ค. 2559 จนถึงเดือน มี.ค.ปีนี้ กองทุนฟื้นฟูฯ สามารถชำระหนี้สะสมได้แล้วรวมทั้งสิ้น 3.8 หมื่นล้านบาท แบ่งเป็น 1) ชำระหนี้เงินต้น FIDF 1 จำนวน 1.75 หมื่นล้านบาท จากเงินนำส่งของสถาบันการเงิน และการบริหารเงินและสินทรัพย์ของ
18 เม.ย. 2560

กองทุนฟื้นฟูฯ เผยจ่ายหนี้ 6 เดือนแรกปีงบ 2560 แล้ว 5,106 ล้านส่วนใหญ่เป็นการชำระดอกเบี้ยธนาคารแห่งประเทศไทย (ธปท.) โดยฝ่ายจัดการกองทุนเพื่อการฟื้นฟูและพัฒนาระบบสถาบันการเงิน (กองทุนฟื้นฟูฯ) ได้รายงานในเดือน มี.ค. 2560 กองทุนฟื้นฟูฯ ชำระหนี้ได้ 5,106 ล้านบาท โดย 3,419 ล้านบาท เป็นการชำระดอกเบี้ย ส่วนที่เหลืออีก 1,687 ล้านบาท เป็นการชำระเงินต้นทั้งนี้ การชำระเงินต้นเป็นในส่วนพันธบัตรกู้เงินเพื่อชดเชยความเสียหายให้กับกองทุนฟื้นฟูฯ ในปี 2541 (FIDF 1) 1,580 ล้านบาท และชำระเงินต้นพันธบัตรกู้เงินเพื่อชดเชยความเสียหายให้กับกองทุนฟื้นฟูฯ ในปี 2545 (FIDF 3) อีก 107 ล้านบาท ซึ่งเงินที่นำมาชำระเงินต้นและดอกเบี้ยในเดือน มี.ค.นี้ ได้มาจากเงินนำส่งจากสถาบันการเงินที่รับเงินฝาก ในอัตรา 0.46% ของฐานเงินฝาก และบางส่วนได้มาจากการบริหารสินทรัพย์คงเหลือในบัญชีผลประโยชน์ของ ธปท.สำหรับปีงบประมาณ 2560 นับตั้งแต่เดือน ต.ค. 2559 จนถึงเดือน มี.ค.ปีนี้ กองทุนฟื้นฟูฯ สามารถชำระหนี้สะสมได้แล้วรวมทั้งสิ้น 3.8 หมื่นล้านบาท แบ่งเป็น 1) ชำระหนี้เงินต้น FIDF 1 จำนวน 1.75 หมื่นล้านบาท จากเงินนำส่งของสถาบันการเงิน และการบริหารเงินและสินทรัพย์ของกองทุนฟื้นฟูฯ 2) ชำระหนี้เงินต้น FIDF 3 จำนวน 1,295 ล้านบาท จากการบริหารเงินสินทรัพย์คงเหลือในบัญชีผลประโยชน์ของ ธปท. 3) ชำระดอกเบี้ย 1.9 หมื่นล้านบาท จากเงินนำส่งของสถาบันการเงินเป็นสำคัญล่าสุด ยอดหนี้เงินต้นที่เคยรับโอนมาตั้งแต่เดือน ม.ค. 2555 ประมาณ 1.14 ล้านล้านบาท ผ่านมา 5 ปี หนี้ทั้งก้อนลดลงได้รวม 2.07 แสนล้านบาท เพราะส่วนใหญ่ยังชำระดอกเบี้ยเป็นหลัก โดย ณ เดือน มี.ค.ปีนี้ หนี้เหลืออยู่ที่ 9.17 แสนล้านบาท อย่างไรก็ดี กองทุนฟื้นฟูฯ ตั้งเป้าหมายว่าจะลดหนี้ให้หมดทั้งก้อนภายใน 15 ปี